open-index/open-wikipedia-markdown huggingface dataset:
Ջոել Բրանդենշթայն

**Ջոել Բրանդենշթայն**,  գերմանացի փոփ երգիչ, որը հայտնի է դարձել համացանցի միջոցով։

## Կենսագրություն
Ջոել Բրանդենշթայնի գործունեությունն սկսվեց 2008 թվականին համացանցում երգ հրապարակելով։ 2011 թ.-ին նա բացեց սեփական YouTube էջ։ Նա ցանկանում էր երգել Մարլոն Կնաուերի հետ, դաշնամուրի ուղեկցությամբ։ Հետագա տարիներին դրանց հետևեցին բազմաթիվ այլ տեսանյութեր, գերմաներեն և անգլերեն բալլադներ։ Դրանցից գրեթե 10-ը հավաքել էին վեց միլիոնից ավելի դիտումներ։

2014 մեկնարկել են Ջոել Բրանդենշթայնի  նախաձեռնությունը իր դեբյուտային երգի հրապարակման համար։ Նա ինքնուրույն գրում է «Սա սեր է» (Diese Liebe) երգը և հրապարակել է այն իր կայքում և ներբեռնման խանութներում։ Դրա համար նկարահանվել է մի իսկական երաժշտական տեսահոլովակ, որը մի քանի օր անց մեկնարկվել է YouTube- ում։ Չնայած իր ինտերնետային գովազդի սահմանափակ շրջանակից, որը հրապարակվել է դեկտեմբերի 14-ին, երգի մեծ պահանջարկ կար։ Հասնելով առաջին օրերին լավագույն 5-երի շարքում Գերմանիայում, հաջողվեց նաև Շվեյցարիայում և Ավստրիայում։
* Diese Liebe (2014)
* Grenzenlos (2015)
* Lebenskraft (2015)

## Quellen
* ''Ungewöhnliche Chartsensation durch Joel Brandenstein'' , Oljo, 14./17. Dezember 2014

## Արտաքին հղումներ
* Offizieller YouTube-Kanal

Կատեգորիա:Գերմանացի երգիչներ
Աշոտ Մուսայան

**Աշոտ Մովսեսի Մուսայան** (), ՀՀ պետական գործիչ, ՀՀ Կառավարությանն առընթեր անշարժ գույքի կադաստրի պետական կոմիտեի նախագահի տեղակալ։

## Կրթություն
* 1978-1983 թ. - սովորել և ավարտել է ԵՊՀ իրավաբանական ֆակուլտետը՝ իրավագետի որակավորմամբ։

## Աշխատանքային գործունեությունը
* 1970 թ. - աշխատել է Էջմիածնի «Պլաստմաս» գործարանում՝ որպես բանվոր։
* 1970-1972 թթ. - ծառայել է Խորհրդային բանակում։
* 1972-1975 թթ. - աշխատել է Էջմիածնի «Ռեզիստոր» գործարանում՝ որպես բանվոր, ապա՝ տնտեսագետ։
* 1975-1977 թթ. - աշխատել է Էջմիածնի սարքաշինական գործարանում՝ որպես բանվոր։
* 1977 թ. - աշխատել է «Փարաքար» օդանավակայանում՝ որպես բանվոր։
* 1977-1978 թթ. - աշխատել է «Սիրիուս» գործարանում՝ որպես բանվոր։
* 1983 թ. - աշխատել է Էջմիածնի «Էլեկտրոն» գործարանում՝ որպես ինժեներ-կարգավորող։
* 1983-1991 թթ. - աշխատել է ՀԽՍՀ արդարադատության մինիստրությունում որպես ավագ խորհրդատու, այնուհետև՝ գլխավոր խորհրդատու։
* 1991-1996 թթ. - եղել է Նաիրիի շրջանի ժողովրդական դատավոր։
* 1997-1998 թթ. - ՀՀ անշարժ գույքի պետական միասնական կադաստրի վարչության անշարժ գույքի գրանցման բաժնի պետ, այնուհետև՝ ՀՀ կառավարությանն առընթեր անշարժ գույքի պետական միասնական կադաստրի վարչության պետի տեղակալ։
* 1999 թ. ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի նախագահի տեղակալ։

## Պարգևներ
* Անանիա Շիրակացու մեդալ (2011)։
* ՀԽՍՀ արդարադատության մինիստրի շնորհակալագիր (1987)։
* ԽՍՀՄ արդարադատության մինիստրի շնորհակալագիր (1989)։
* ՀՀ վարչապետի շնորհակալագիր (2002)։
* ՀՀ վարչապետի հուշամեդալ (2007)։
* ՀՀ կառավարությանն առընթեր անշարժ գույքի կադաստրի պետական կոմիտեի նախագահի պատվոգիր (2011)։

Ամուսնացած է, ունի երկու զավակ։ Անկուսակցական է։

## Ծանոթագրություններ

Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Հայաստանի պետական գործիչներ
Կատեգորիա:Անանիա Շիրակացու մեդալակիրներ
Կատեգորիա:ՀՀ վարչապետի հուշամեդալակիրներ
Լարիսա Մուրադյան

**Լարիսա Վարազդատի Մուրադյան** (), ՀՀ պետական գործիչ, ՀՀ Արմավիրի մարզպետի տեղակալ։

## Կրթություն
*1953-1963 թթ. - սովորել և ոսկե մեդալով ավարտել է Գորիսի թիվ 2 միջնակարգ դպրոցը։
*1963-1969 թթ. - սովորել է Երևանի պետական բժշկական ինստիտուտի բուժական ֆակուլտետը։

## Աշխատանքային գործունեությունը
*1969-1981 թթ. - աշխատել է Հոկտեմբերյանի շրջանային կենտրոնական հիվանդանոցում որպես պաթոլոգոանատոմ։
*1981-1989 թթ. - վերամասնագիտացել է աշխատել Հոկտեմբերյանի շրջանային կենտրոնական հիվանդանոցում որպես նյարդաբան։ 
*1989-1996 թթ. - Հոկտեմբերյանի շրջանային կենտրոնական հիվանդանոցի գլխավոր բժշկի տեղակալ։ 
*1996-1997 թթ. - «Հոկտեմբերյանի շրջանային կենտրոնական հիվանդանոց» պետական ձեռնարկության տնօրեն։
*1997-1998 թթ. - ՀՀ Արմավիրի մարզպետարանի առողջապահության բաժնի վարիչ։
*1998-2003 թթ. - ՀՀ Արմավիրի մարզպետարանի առողջապահության և սոցիալական ապահովության վարչության պետ։ Ունի առողջապահության կազմակերպչի լիցենզիա։
*2003 թ. ապրիլի 14-ին ՀՀ վարչապետի որոշմամբ նշանակվել է Հայաստանի Հանրապետության Արմավիրի մարզպետի տեղակալ։

## Պարգևներ
*Մխիթար Հերացու մեդալ (2010)։

Ամուսնացած է, ունի երեք զավակ։ Հայաստանի Հանրապետական կուսակցության խորհրդի անդամ։

## Ծանոթագրություններ

Կատեգորիա:1946 ծնունդներ
Կատեգորիա:Հուլիսի 29 ծնունդներ
Կատեգորիա:Գորիս քաղաքում ծնվածներ
Կատեգորիա:Հայաստանի պետական գործիչներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀԿ անդամներ
Կատեգորիա:Մխիթար Հերացու մեդալակիրներ
Կատեգորիա:Հայ քաղաքական գործիչներ
Ծառերի արմատներ (նկար, Վան Գոգ)

**Ծառերի արմատներ (կտավ)** (), հոլանդացի նկարիչ Վինսենթ վան Գոգի կտավը՝ նկարված 1890 թվականին Ֆրանսիայում։ Նկարը ձգված է հորիզոնական և իրենից ներկայացում է հորիզոնական ձևով իրար միացված երկու քառակուսի։ Այս ձևը նկարիչը հաճախ է օգտագործել իր վերջին բնապատկերային աշխատանքներում։

Որոշ արվեստագետների կարծիքով՝ սա Վան Գոգի վերջին կտավն է։

## Կտավի մասին
մինի|Ծառի արմատների նախապատկեր ավազի ֆոնին, 1882
Առաջին հայացքից նկարը կարող է թվալ վերացական ձևերի և վառ գույների կոմպոզիցիա, բայց նրանում պատկերված են ծառերի բներ և արմատներ, բույսեր, տերևներ։

Դեռ 1882 թվականին Հաագայում Վան Գոգը ծառերի արմատների նախանկարներ է անում։ Իր եղբայր Թեո վան Գոգին ուղղված նամակում նկարիչը գրել է, որ այս աշխատանքով ցանկանում է փոխանցել կյանքի պայքարի գաղափարը։ Հայտնի չէ՝ այս մտքով է առաջնորդվել Վան Գոգը «Ծառերի արմատները» ստեղծելիս։

## Ծանոթագրություններ

## Գրականություն
* de la Faille, Jacob-Baart. The Works of Vincent Van Gogh: His Paintings and Drawings. Amsterdam: Meulenhoff, 1970. ISBN 978-1-55660-811-7
* Hulsker, Jan. The Complete Van Gogh. Oxford: Phaidon, 1980. ISBN 0-7148-2028-8
* Naifeh, Steven; Smith, Gregory White. Van Gogh: The Life. Profile Books, 2011. ISBN 978-1-84668-010-6
* van der Veen, Wouter; Knapp, Peter. Van Gogh in Auvers: His Last Days. Monacelli Press, 2010. ISBN 978-1-58093-301-8

## Արտաքին հղումներ
* Վան Գոգի նամակների ռուսերեն թարգմանություն Կրոտովի գրադարանում

Կատեգորիա:Վինսենթ վան Գոգի նկարներ
Կատեգորիա:1890 նկարներ
Կատեգորիա:Վան Գոգի թանգարանի նկարներ
Լոգան Լերման

**Լոգան Լերման** (, ), ամերիկացի դերասան, հայտնի է «Թիթեռնիկի ազդեցություն», «Գեյմեր», «Հրացանակիրները», «Բարև, Բիլ», «Գնացք դեպի Յումա», «Ցասում» և «Լավ է լինել լուռ» ֆիլմերում կատարած իր դերերով։

Իր դերասանական կարիերան սկսել է 1990-ական թվականների կեսերին՝ նկարահանվելով գովազդներում։ 2000 թվականից սկսել է նկարահանվել ֆիլմերում և սերիալներում։

## Կենսագրություն
Լոգան Լերմանը ծնվել է 1992 թվականի հունվարի 19-ին Բևեռլի Հիլզում, Կալիֆորնիա նահանգում, հրեաների ընտանիքում։ Լերմանի մայրը աշխատում է որպես իր մենեջեր, իսկ հայրը գործարար է։ Ավարտել է Բևեռլի Հիլզի ավագ դպրոցը():

Լոգանն ասում է, որ սկսել է հետաքրքրվել դերասանական արվեստով հինգ տարեկանից, և որ նա մեծացել է ֆիլմեր դիտելով։ Նրան հետաքրքիր է կինոասպարեզի հետ կապված ամեն ինչ։ Ապագայում Լերմանը ցանկանում է փորձել իրեն կինոասպարեզի հետ կապված բոլոր ոլորտներում։

Մանուկ հասակից նկարահանվել է գովազդներում, իսկ առաջին անգամ նկարահանվել է «Հայրենասերը» ֆիլմում 2000 թվականին՝ խաղալով Մել Գիբսոնի հերոսի որդու դերը։ Նույն թվականին Գիբսոնի հետ նկարահանվել է «Ինչ են ուզում կանայք» ֆիլմում։

2001 թվականին խաղացել է Ադամ Գարսիայի հերոսին փոքր տարիքում, «Ուժեղ կին» ֆիլմում, իսկ 2004 թվականին՝ «Թիթեռնիկի ազդեցություն» ֆիլմում Էշթոն Քաթչերի հերոսին փոքր տարիքում։ 2003 թվականին Լոգանը նկարահանվել է երկու հեռուստաֆիլմերում, որոնցից մեկ դերը նրան բերում է հաղթանակ «Երիտասարդ դերասան» մրցանակաբաշխության ժամանակ «Լավագույն երիտասարդ դերասան հեռուստաֆիլմում»։ Դերասանական աշխատանքը «Ջեք և Բոբբի» հեռուստասերիալում նրան 2005 թվականին բերում է հաղթանակ «Երիտասարդ դերասան» մրցանակաբաշխությունում։ 2006 թվականին գլխավոր դերը «Բուի ճիչը» ֆիլմում նրան բերում է ևս մի հաղթանակ «Երիտասարդ դերասան» մրցանակաբաշխությունում։

2007 թվականին Ջիմ Քերրիի հետ նկարահանվել է Ջոել Շումախերի «Ճակատագրական թիվ 23» ֆիլմում։ Նաև «Գնացք դեպի Յումա» ֆիլմում, այնպիսի դերասանների հետ են, ինչպիսիք են Ռասսել Քրոուն, Քրիստիան Բեյլը ր Բեն Ֆոսթերը։ 2009 թվականին խաղացել է Ջորջ Հեմիլթոնի «Իմ միակը» ֆիլմում։ 2010 թվականին խաղացել է Պերսի Ջեքսոնի՝ Պոսեյդոնի որդու դերը «Պերսի Ջեքսոնը և որոտներ գողացողը» ֆիլմում։ Այդ դերի համար նա և Ջեյկ Աբելը, ով խաղում էր Հերմեսի որդու դերը, առաջադրվել են «MTV Movie Awards» մրցանակի, «Լավագույն կռիվ» անվանակարգում։
 
2012 թվականին Լոգանը նկարահանվել է «Լավ է լինել լուռ» երիտասարդական մելոդրամայում, որը Սթիվեն Չբոսկիի համանուն վեպի էկրանավորումն էր։ Նույն թվականին դուրս է գալիս «Խրվել սիրո մեջ» ընտանեկան մելոդրաման։ 2013 թվականին դուրս է գալիս «Պերսի Ջեքսոնը և հրեշների ծովը» ֆիլմը։ 2014 թվականի մարտի 10-ին համաշխարհային կինովարձույթ է դուրս գալիս «Նոյ» ֆիլմը, որտեզ Լոգանը խաղում է Քամի՝ Նոյի որդիներից մեկի դերը։ 2014 թվականի աշնանը կինովարձույթ է մտնում «Ցասում» ռազմական դրաման, որում դերասանը խաղում է զինվորներից մեկին, ով մասնակցել է Երկրորդ համաշխարհային պատերազմի վերջի օպերացիային։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք  
* Ռուսալեզու ֆան-ակումբ  

Կատեգորիա:21-րդ դարի ամերիկացի տղամարդ դերասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Պյուիրոլան

**Պյուիրոլան** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սեն Ժան դ՛Անժելի շրջանում։ Մտնում է Տոննե Բուտոն կանտոնի կազմի մեջ։

Համայնքի INSEE կոդ՝ 17294։

## Բնակչություն
Համայնքի բնակչությունը 2010 թվականին կազմում էր 195 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ․ Պյուիրոլան 

Կատեգորիա:Ֆրանսիայի համայնքներ
Սանտա Թաթիկ 2։ Սանտա շնիկները։

**Սանտա Թաթիկ 2։ Սանտա շնիկները**, Դիսնեյ կինոստուդիայում ստեղծված ընտանեկան ֆիլմ, ղեկավար՝ Ռոբերտ Վինս, պրոդյուսեր ` Աննա ՄաքՌոբերտս։ Սա սանտա շնիկների որոնման պատմության շարունակությունն է։ Շնիկները պահպանում են Ծննդյան տոները ամբողջ աշխարհում։ Ֆիլմը թողարկվել է Դիսնեյ կինոստուդիայի կողմից 2012 թվականի նոյեմբերի 20-ին։

## Պատմություն
Միստր Քլաուսը ճանապարհորդում է դեպի Պինեվիլ։ Նրա հետ էր նաև Սանտա շնիկը, որը կորցնում է Քլաուսին։ Նա զբոսնում է մենակ և տեսնում չար մարդկանց, որոնք ուզում են ոչնչացնել Ծննդյան տոների ոգուն։ Սանտա շնիկը ուզում է վերացնել չարիքները ամբողջ աշխարհում։ Շնիկները Պինեվիլի տղաներին ու աղջիկներին շնորհում են բարի ցանկություններ, բայց չար երիտասարդը` Քարտեր անունով, ցանկանում է հեռացնել, անհետացնել Ծննդյան տոների ոգուն։ Դա ազդում է քաղաքի բնակիչների վրա։ Միստր Քլաուսը, Քարտերը, Սարան, շնիկները և երեք քույրերը՝ Ագնես, Դորոթի, Կապույտ անուններով(որոնց հանդիպեց Միստր Քլաուսը), ջանում են ընդմիշտ ետ բերել Ծննդյան տոների ոգուն։ Նրանք ամենուրեք ուզում են հաստատել սեր, համակրանք, տոների խորհուրդը հասանելի դարձնել բոլորին։

## Կարծիքներ ֆիլմի մասին
Ֆիլմը ստացել է չափազանց բացասական գնահատականներ։ Նրա քննադատներից մեկը՝ Թոմաս Ռիչարդսը, նշում է դերակատարման ցածր մակարդակի մասին։ Քննադատվում են Սանտայի դերակատարը, ընտրված դերասանները, նաև Քեյթլին Մահերը։ Քննադատ Ֆրենք Սմիթը նկատում է, որ շները ձանձրացնում են, և հումորը ֆիլմում հարկադրական է և անբնական։

## Դերերում

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2012 ֆիլմեր
Կատեգորիա:Սուրբծննդյան ֆիլմեր
Կատեգորիա:2010-ականների կանադական ֆիլմեր
Կատեգորիա:Ֆիլմեր շների մասին
Սպիտակ տուն (Երևան)

**Սպիտակ տուն**, կառավարական վարչական շենքերի համալիր Երևանում, որտեղ տեղակայված են ՀՀ արտաքին գործերի (նաև Դիվանագիտական ակադեմիայի), արդարադատության, կրթության, գիտության, մշակույթի, սպորտի և սփյուռքի նախարարությունները։

Համալիրն  ընդգրկում է նախկին Սևան հյուրանոցի սահմանագծից մինչև ՀՀ Գլխավոր դատախազության շենք ընկած հատվածը  /որտեղ նախկինում, մինչ այրվելը,  տեղակայված էր  ՀՀ արդարադատության նախարարությունը/,  և Վազգեն Սարգսյան փողոցից մինչև Զաքյան փողոցի հատվածը։

## Տվյալներ
Կառույցի ընդհանուր շինարարական մակերեսը կազմում է մոտ 30 000 մ2, համալիրի առաջին գծի վրա կառուցված շենքերն ունեն մինչև 24 մ բարձրությամբ 6 հարկ, հետևի գծում՝ մինչև 9 հարկ։ Վարչական երկու մասնաշենքերը միմյանց կապված են ստորգետնյա ավտոկայանատեղիով։

Վազգեն Սարգսյան փողոցի կողմից կամարակապ շքամուտքն ունի 12.5 մ լայնություն և 16.5 մ բարձրություն, գլխավոր հատակագծում տեղադրված է հանդիպակաց ուղղությամբ գտնվող՝ Դեղատան փողոցի առանցքի վրա, որով տարածական կապ է ստեղծվում Շահումյանի արձանի ետևում գտնվող ջրավազանի հետ։
ձախից|մինի|Սպիտակ տունը
Մինչև երկրորդ հարկ ճակատները երեսպատված են բազալտե սալերով, երկրորդ հարկից վերև, Վազգեն Սարգսյան փողոցի երկայնքով՝ Ստեփանակերտի Սզնեկի հանքավայրի սպիտակ գույնի բնական քարով, իսկ մնացած ճակատները տրավերտինե սալիկներով։

Համալիրի նախագծի մշակման ճարտարապետական հայեցակարգի հիմք է հանդիսացել նախկինում այս հատվածում գտնվող՝ Արդարադատության նախարարության շենքի ծավալատարածական հորինվածքը (ճարտարապետ՝ Նիկողայոս Բունիաթյան)։ Նոր նախագծում վերամշակված ձևով կրկնվել են ոչ միայն ճակատների կոր պլաստիկան և կարմիր գծի նկատմամբ տարածական կուրդոներային լուծումները, այլև վերաշեշտադրված է նախկինում գոյություն ունեցող աշտարակը՝ այն դարձնելով կոմպոզիցիոն առանցք Շահումյանի հրապարակի նկատմամբ։

Գլխավոր վարչական մասնաշենքի տարբեր գերատեսչությունների համար նախատեսված մուտքերն առանձին են՝ իրենց նախասրահներով, վերելակներով և աստիճանավանդակներով։ Գլխավոր մասնաշենքի ետնամասում կա վարչական հրապարակ, որտեղից իրականացվում է հետիոտնի շարժը դեպի տարբեր նախարարություններ, բացի Արտաքին գործերի նախարարությունից. վերջինիս համար նախատեսված է պաշտոնական պատվիրակությունների ավտոմեքենաներով մուտքը ներքին բակ։
մինի|Սպիտակ տունը

## Մեջբերումներ համալիրի մասին

Համալիրի նախագծի հեղինակն է ՀՀ վաստակավոր ճարտարապետ Նարեկ Սարգսյանը։ Նախագծի գլխավոր կոնստրուկտորը Պոլ Չաթալբաշյանն է, գլխավոր ինժեները՝ Հրաչ Սարգսյանը, կապալառուն՝ «Սպիտակ տնակ» ՍՊԸ-ն (տնօրեն՝ Ստեփան Ախոյան)։ Պատվիրատուի գործառույթները «Սալսա դիվելոփմենթ» ՓԲԸ-ն իրականացրել է ՀՀ քաղաքաշինության նախարարության քաղաքաշինական ծրագրերի իրականացման պետական հիմնարկի կողմից։

## Պատկերասրահ

Կառավարական նոր մասնաշենք (3).jpg|Սպիտակ տուն
Կառավարական նոր մասնաշենք (2).jpg
Կառավարական նոր մասնաշենք (1).jpg|Սպիտակ տունը երեկոյան


## Ծանոթագրություններ

Կատեգորիա:Երևանի շենքեր և կառույցներ
Կատեգորիա:Հայաստանի Հանրապետության պետական կառուցվածք
Բենեդիկտոս XIII-ի եպիսկոպոսական ձեռնափայտ

**Բենեդիկտոս XIII-ի եպիսկոպոսական ձեռնափայտ** (), արծաթե և էմալե եպիսկոպոսական ձեռնափայտ, որը գտնվում է Մադրիդի ազգային հնագիտական թանգարանում 52160 համարի ներքո։

## Պատմություն
Ձեռնափայտն ստեղծվել է Ավինյոնում 1342-1352 թվականներին։ Այն օգտագործել է Կլեմենտ VI-ը, պատկանել է Բենեդիկտոս XIII-ին, ով ավելի հայտնի է եղել որպես «Պապա Լունա»։ Այն կազմված է բազմանկյուն ձողից՝ վերևի հատվածում կերտված է Ավետումը։

մինի|ձախից|Մանրամասներ եպիսկոպոսական ձեռնափայտից

## Տես նաև
* Ասա
* Ազգային հնագիտական թանգարան (Մադրիդ)

## Ծանոթագրություններ

## Աղբյուրներ
* Մադրիդի ազգային հնագիտական թանգարան
* El Papa Luna, su vida en la jerarquía religiosa 

Կատեգորիա:Մադրիդի ազգային հնագիտական թանգարանի նմուշներ
Լուի Սի Քեյ

**Լուի Սեքեյ** (, արտասնավում է [ˈluː.iː ˈsiːkeɪ], , ավելի հայտնի է որպես Լուի Սի Քեյ), ամերիկացի սցենարիստ, գրող, պրոդյուսեր, կինոռեժիսոր, խմբագիր և ռեժիսոր, «Էմմի» և «Գրեմմի» մրցանակների դափնեկիր։

## Կենսագրություն
Լուի Սի Քեյը ծնվել է Ամերիկայի Միացյալ Նահանգների Վաշինգտոն քաղաքում, տնտեսագետ հոր և ինժեներ մոր ընտանիքում։ Սեքեյի ծնունդից անմիջապես հետո, նրանք տեղափոխվեցին Մեքսիկայի Մեխիկո քաղաքը։ Նրա առաջին իմացած լեզուն՝ իսպաներենն է և վերադառնալով ԱՄՆ, նա սկսեց սովորել անգլերեն։ Նա այն ժամանակից ի վեր մոռացել է իսպաներենը։ Երբ Լուին ետ է վերադառնում իր ընտանիքի մոտ՝ Վաշինգտոն (այդ ժամանակ նա դեռ 7 տարեկան էր), որոշում է, որ ուզում է դառնալ սցենարիստ և կոմիկ։ Երբ արդեն նա տաս տարեկան էր, նրա ծնողներրը բաժանվեցին։ Մայրը նրան և ևս երեք երեխաների դաստիարակում էր միայնակ։

Դպրոցն ավարտելուց հետո, Լուին Բոստոնում աշխատում էր որպես մեքենագետ։ Նրա առաջին հանդես գալը տեղի ունեցավ 1984 թվականին։ Դրանից հետո նա սթենդ ափը թողեց երկու տարի։ Վերադառնալուց հետո Լուին սկսել է աստիճանաբար ելույթ ունենալ գումարով, ինչով և զբաղվել է մինչև Նյու Յորք տեղափոխվելը։ 
մինի|Լուի Սի Քեյը

## Կարիերա
Իր կյանքի համար Լուին HBO ամերիկյան կաբելային հեռուստացանցին գրել է վեց սթենդ ափեր, իսկ իր գրած սցենարներից մեկը առաջադրվել էր «Էմմի» մրցանակին։ Նա նաև ստեղծել է երկու սերիալ, որոնցում խաղացել է գլխավոր դերերը։ Որպես սցենարիստ, նա համագործակցել է Քրիս Ռոքի հետ, որի արդյունքում նրա սցենարները առաջադրվել էին Էմմի մրցանակին, ներառյալ մեկ հաղթանակով։

## Անձնական կյանք
1995 թվականին ամուսնացել է Ալիքս Բայլիի հետ ()։ Նրանք ունեն երկու աղջիկ։ 2008 թվականին բաժանվել են։

## Սկավառակագրություն

* 2000: *The Short Films of Louis C.K.* (DVD)
* 2001: *[[Live in Houston (Louis C.K. album)|Live in Houston]]* (CD)
* 2005: *[[One Night Stand (US TV series)|One Night Stand]]* (DVD)
* 2006: *Shameless* (DVD)
* 2008: *[[Chewed Up]]* (CD/DVD)
* 2009: *[[Hilarious (film)|Hilarious]]* (CD/DVD)
* 2010: ** 
* 2011: *[[Live at the Beacon Theater]]*
* 2013: *Louis C.K.: Oh My God – Phoenix, AZ*
* 2015: *Louis C.K.: Live at the Comedy Store*
* 2015: *Louis C.K.: Live at Madison Square Garden*

## Ծանոթագրություններ

## Արտաքին հղումներ
* Լուի Սի Քեյի անձնական կայքը

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի խմբագիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Ռոբերտ Գրին (գրող)

**Ռոբերտ Գրին** (, ), հոգեբանության և հասարակությունում ու քաղաքականությունում իշխանության գործման, ինչպես նաև ռազմավարական մտածելակերպի և գայթակղման օրենքների մասին հանրամատչելի-հրապարակախոսական գրականության ամերիկացի հեղինակ։

## Կենսագրություն
Ծնվել է 1959 թվականին Լոս Անջելեսում՝ հրեական ընտանիքում։ Որոշ ժամանակ ուսանել է Բերքլիի համալսարանում, ավարտել է Վիսկոնսին-Մեդիսոն համալսարանը, ստանալով արվեստի բակալավրսի աստիճան և «դասական գրականություն և համեմատական լեզվաբանություն» մասնագիտությունը։

Ուսումը ավարտելուց հետ խմբագիր և հեղինակ է աշխատել մի քանի հրատարակչություններում, մասնավորապես գրել է *[[Esquire|Էսքվայր]]* ամսագրի համար։ Հոլիվուդում կինոսցենարիստի անհաջող կարիերայից և, իր խոսքերով, ութսուն տարբեր զբաղմունքներից, հետո Գրինը 1990-ականների կեսերին սկսում է գրել իր հանրաճանաչ *Իշխանության 48 օրենքները* գիրք։ 1995 թվականին Գրինը սկսում է զբաղվել Վենետիկի մոտ գտնվող «Ֆաբրիկա» անունով արվեստների դպրոցի կազմակերպմամբ, որտեղ էլ ծանոթանում է իր ապագա գրքի համահեղինակ կոնցեպտ-դիզայներ Յոսթ Էլֆերզի հետ։ Գիրք շուտով բեսթսելլեր է դառնում ԱՄՆ-ում (վաճառվել է ավելի քան 800 հազար օրինակ) և աշխարհում (թարգմանվել է ավելի քան 21 լեզվի, վաճառվել է մեկ միլիոնից ավելի օրինակ)։

## Ծանոթագրություններ

Կատեգորիա:1959 ծնունդներ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Լոս Անջելես քաղաքում ծնվածներ
Կատեգորիա:Հրեական ծագմամբ ամերիկացի գրողներ
Կիմ Եղիյան

**Կիմ Շմավոնի Եղիյան** (), հայ ֆիզիկոս։ Ֆիզիկամաթեմատիկական գիտությունների դոկտոր (1985)։

## Կենսագրություն
1957 թվականին ավարտել է Երևանի պետական համալսարանը։ 1978 թվականից եղել է Երևանի ֆիզիկայի ինստիտուտի լաբորատորիայի վարիչ, 1993-1998 թվականներին՝ նույն ինստիտուտի փոխտնօրեն, միաժամանակ՝ բաժանմունքի պետ, 1998 թվականից՝ Երևանի ֆիզիկայի ինստիտուտի գլխավոր գիտաշխատող։

Աշխատանքները վերաբերում են տարրական մասնիկներին և միջուկային ֆիզիկային։ Մշակել է սցինտիլյացիոն հաշվիչներով լիցքավորված մասնիկների նույնականացման եղանակ, ուսումնասիրել է միջուկների և մինչև 250 ՄԷՎ էներգիայով ֆոտոնների փոխազդեցության առանձնահատկությունները։ Կինեմատիկորեն արգելված (կումուլյատիվ) էլեկտրա- և ֆոտոմիջուկային շարժընթացների դիտարկման միջոցով հետազոտել է միջուկային մատերիայի բնույթը կարճ (ենթանուկլոնային) հեռավորությունների վրա։

## Պարգևներ
* Անանիա Շիրակացու մեդալ, 2003

## Տես նաև
* Տարրական մասնիկների և միջուկային ֆիզիկան Հայաստանում

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ ֆիզիկոսներ
Կատեգորիա:Ֆիզիկամաթեմատիկական գիտությունների դոկտորներ
Սամվել Թարվերդյան

**Սամվել Պողոսի Թարվերդյան** (), ՀՀ պետական գործիչ, ՀՀ Վայոց ձորի մարզպետի տեղակալ։

## Կրթություն
* 1947-1958 թթ. - սովորել և ավարտել է Ելփինի միջնակարգ դպրոցը։
* 1961-1966 թթ. - սովորել և ավարտել է Հայկական գյուղատնտեսական ինստիտուտի ագրոնոմիական ֆակուլտետը։
* Գյուղատնտեսական գիտությունների թեկնածու (1971)։

## Աշխատանքային գործունեությունը
* 1958-1961 թթ. - ծառայել է Խորհրդային բանակում։
* 1966-1974 թթ. - աշխատել է Ելփինի սովխոզում որպես սովխոզի գլխավոր գյուղատնտես, ապա՝ սովխոզի տնօրեն։
* 1974-1991 թթ. - վարել է մի շարք կուսակցական և տնտեսական պաշտոններ, եղել է ՀԿԿ Եղեգնաձորի շրջկոմի առաջին քարտուղար, Եղեգնաձորի շրջանային խորհրդի պատգամավոր։
* 1985 թ. ընտրվել է ՀԽՍՀ Գերագույն խորհրդի 12-րդ գումարման պատգամավոր։
* 1990 թ. ընտրվել է ՀԽՍՀ Գերագույն խորհրդի 13-րդ գումարման (ՀՀ Գերագույն խորհրդի 1-ին գումարման) պատգամավոր։
* 1992-1997 թթ. - Եղեգնաձորի շրջանային խորհրդի սոցիալական ապահովության բաժնի վարիչ։
* 1997-1998 թթ. - ՀՀ Վայոց ձորի մարզպետարանի գյուղատնտեսության բաժնի վարիչ։
* 1998 թ. հունիսի 30-ին ՀՀ վարչապետի որոշմամբ նշանակվել է Հայաստանի Հանրապետության Վայոց ձորի մարզպետի տեղակալ։

## Պարգևներ
* «Պատվո նշան» շքանշան (1981, 1986)։
* Անանիա Շիրակացու մեդալ (2010)։

Ամուսնացած է, ունի երկու որդի։ Հայաստանի հանրապետական կուսակցության անդամ է, 2002 թվականից՝ Վայոց ձորի մարզային խորհրդի նախագահը։

## Ծանոթագրություններ

Կատեգորիա:1939 ծնունդներ
Կատեգորիա:Օգոստոսի 27 ծնունդներ
Կատեգորիա:Ելփին գյուղում ծնվածներ
Կատեգորիա:Հայաստանի պետական գործիչներ
Կատեգորիա:ՀԱԱՀ շրջանավարտներ
Կատեգորիա:Գյուղատնտեսական գիտությունների թեկնածուներ
Կատեգորիա:ՀՀ ԳԽ 1-ին գումարման պատգամավորներ
Կատեգորիա:ՀՀԿ անդամներ
Կատեգորիա:ՀԿԿ անդամներ
Կատեգորիա:Անանիա Շիրակացու մեդալակիրներ
Ֆիլարետ Բերիկյան

**Ֆիլարետ Արսենի Բերիկյան** (), ՀՀ պետական և քաղաքական գործիչ, ՀՀ աշխատանքի և սոցիալական հարցերի նախարարի տեղակալ։

## Կրթություն
*1969-1974 թթ. - սովորել և ավարտել է Երևանի պետական համալսարանի մաթեմատիկայի ֆակուլտետը։ 
*2000 թ. - ավարտել է Ռուսաստանի մենեջմենթի ակադեմիայի Աշխատունակության փորձաքննության և աշխատանքի կազմակերպման ինստիտուտի բժշկա-սոցիալական վերականգնման բաժինը։ 
*2002-2005 թթ. - մասնակցել է ՀՀ պետական կառավարման ակադեմիայի մի շարք դասընթացների։

## Աշխատանքային գործունեությունը
*1974-1977 թթ. - աշխատել է Երևանի մաթեմատիկական մեքենաների գիտահետազոտական ինստիտուտում` որպես ինժեներ։ 
*1977 թ. - աշխատել է ԽՍՀՄ էներգետիկայի և էլեկտրիֆիկացիայի մինիստրության «Էներգիա» գիտաարտադրական միավորման Երևանի մասնաճյուղում՝ որպես ինժեներ։ 
*1977-1980 թթ. - աշխատել է «Ալգորիթմ» հատուկ գիտաարտադրական միավորման Երևանի մասնաճյուղում՝ որպես երկրորդ կարգի ինժեներ։ 
*1980-1988 թթ. - ՀԽՍՀ կենտրոնական վիճակագրական վարչության գլխավոր հաշվողական կենտրոնի բաժնի վարիչի տեղակալ, ապա՝ բաժնի վարիչ։
*1988-1990 թթ. - Հայկական ԽՍՀ հակակարկտային ռազմականացված ծառայության Աշտարակի և Նաիրիի շրջանների ջոկատների ինժեներ։ 
*1990-1994 թթ. - ՀՀ հատուկ ծրագրերի պետական վարչության պետի տեղակալ։
*1994-1998 թթ. - ՀՀ ստրատեգիական հետազոտությունների կենտրոնի խորհրդական։
*1996-1999 թթ. - ՀՀ Կենտրոնական ընտրական հանձնաժողովի անդամ։
*1999 թ. - ՀՀ օպերատիվ հարցերի նախարարի խորհրդական։
*1994-2001 թթ. եղել է «Ազգային ժողովրդավարական միություն» կուսակցության անդամ, ԱԺՄ վարչության անդամ։ 
*2000 թ. մարտի 3-ին ընտրվել է ՀՀ Ազգային ժողովի 2-րդ գումարման պատգամավոր «Ազգային ժողովրդավարական միություն» կուսակցության համամասնական ընտրացուցակով։ Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի անդամ։ ԱԺՄ խմբակցության անդամ։ 
*2002 թվականից Հայաստանի հանրապետական կուսակցության անդամ է։
*2003 թ. ՀՀ վարչապետի որոշմամբ նշանակվել է Հայաստանի Հանրապետության աշխատանքի և սոցիալական հարցերի նախարարի տեղակալ։

## Պարգևներ
*ՀՀ վարչապետի հուշամեդալ (2006)։

Ամուսնացած է, ունի երկու երեխա։ Ունի ավագ լեյտենանտի զինվորական կոչում։

Կատեգորիա:ՀՀ ԱԺ 2-րդ գումարման պատգամավորներ
Կատեգորիա:Հայաստանի պետական գործիչներ
Կատեգորիա:ԱԺՄ անդամներ
Կատեգորիա:Հայ քաղաքական գործիչներ
Կատեգորիա:ՀՀ վարչապետի հուշամեդալակիրներ
Նոճի արիզոնյան

**Նոճի արիզոնյան ** (), նոճազգիների ընտանիքի ծառատեսակ։
## Նկարագրություն
Մշտադալար ծառ է՝ 9 —12 մ բարձրությամբ, բրգաձև կամ գագաթը կլորավուն սաղարթով, 0,6 —1,2 մ բնի տրամագծով։ Ընձյուղները կարճ են, հաստ, թառակող․ ճյուղավորվում են տարբեր հարթությունների վրա։ Փշատերևները խիտ են, սեղմված ընձյուղներին, սրածայր։ Կոները աճում են կարճ կոթունների վրա, համարյա կլորավուն են, 2,5 —3,0 սմ տրամագծով, մուգ կարմրադարչնագույն, կապտավուն խավով։
Սերմերը 1963 թվականին ստացվել են Նիկիտյան բուսաբանական այգուց։ Ցանքը կատարվել է գարնանը և աշնանը։ Երկու դեպքում էլ մասսայական ծիլերը երևացել են մայիսի երկրորդ կեսից։ Դրանց միամյա բուսակները, լավ խնամքի դեպքում (ամսական 2—3 անգամ ոռոգում և նույնքան էլ քաղհան ու փխրեցում), վեգետացիոն շրջանի վերջում հասնում են 30 սմ բարձրության, 0,4 սմ բնի հաստությամբ։
Վնասատուներով և հիվանդություններով չի վարակվում։
Դեկորատիվ ձևերն են բոնիտա, ավելի խոշոր կոներով, կապույտ, կոմպակտ, ցածրահասակ և այլն։
## Տարածվածություն
Տարածված է Հյուսիսային Ամերիկայի Արիզոնի լեռներում, Կալիֆոռնիայում, Նոր Մեքսիկայում և Հյուսիսային Մեքսիկայում։ Արիզոնի լեռներում 1500 - 2400 մետր բարձրության վրա լայնարձակ անտառներ է առաջացնում։
Ցրտադիմացկուն և երաշտադիմացկուն է։

Վանաձորում, 10-12 տարեկանում, հազիվ հասնում է 2,4 մ բարձրության և 2,0 սմ բնի հաստության։ Ընթացիկ աճը կազմում է 15-20 սմ։ Որպես տիպիկ քսերոֆիտ տեսակ, ճնշված աճ ունի, սաղարթը ցանցառ է։ Փշատերևները ձմռանը գորշանում են, գագաթնային ընձյուղները պարբերաբար ցրտահարվում են։
Համեմատաբար լավ է աճում Երևանի բուսաբանական այգում, չնայած արտակարգ դաժան ձմռան դեպքում զգալիորեն ցրտահարվում է։ Բավականին լավ էր աճում նաև Բյուրականում, որտեղ կարեղ է հասնել մինչև 5,5 մետր բարձրության, սակայն ուժգին ցրտի դեպքում նույնպես կարող է ցրտահարվել։

Իջևանը հիանալի եղանակային պայմաններ ունի այս ծառի աճի համար, որտեղ այն չի ցրտահարվում և ամեն տարի առատորեն պտղաբերում է։
Առանձնապես մեծ հետաքրքրություն է ներկայացնում Մեղրու շրջանի համար։

## Կիրառություն
Պիտանի է ինչպես ծառուղիների, այնպես էլ խմբերով և որպես սոլիտեր տնկելու համար։
Էկոլոգիական խումբը III: Մշակության հավանական շրջանները 9 —10, 18—20,
24-25, 28, 32։
## Ծանոթագրություններ

Կատեգորիա:Նոճազգիներ
Աշոտ Ղահրամանյան

**Աշոտ Սարգսի Ղահրամանյան** (), ՀՀ պետական և իրավապահ մարմինների գործիչ, Հայաստանի Հանրապետության Արմավիրի նախկին մարզպետ։

## Կրթություն
* 1967-1972 թթ. - սովորել և ավարտել է ԵՊՀ իրավաբանական ֆակուլտետը՝ իրավագետի որակավորմամբ։

## Աշխատանքային գործունեություն
* Ծառայել է Խորհրդային բանակում։
* 1975-1976 թթ. - Էջմիածնի ներքին գործերի բաժնի սոցիալիստական սեփականության հափշտակությունների դեմ պայքարի (ԲԽՍՍ) բաժանմունքի տեսուչ։
* 1976-1980 թթ. - ՀԽՍՀ Ներքին գործերի մինիստրության սոցիալիստական սեփականության հափշտակությունների դեմ պայքարի (ԲԽՍՍ) վարչության տեսուչ, ապա՝ ավագ տեսուչ։
* 1980-1986 թթ. - Երևանի ներքին գործերի վարչության սոցիալիստական սեփականության հափշտակությունների դեմ պայքարի (ԲԽՍՍ) բաժնի բաժանմունքի պետ։
* 1986-1987 թթ. - Երևանի ներքին գործերի վարչության քրեական հետախուզության բաժնի բաժանմունքի պետ։
* 1987-1990 թթ. - Երևանի 26 կոմիսարների շրջանի ներքին գործերի բաժնի պետի տեղակալ, ապա՝ Արաբկիրի ներքին գործերի բաժնի պետ։
* 1992-1993 թթ. - ՀՀ ներքին գործերի նախարարության կադրերի վարչության սոցիալ-իրավական բաժնի պետ։
* 1993-1994 թթ. - Գորիսի ներքին գործերի բաժնի պետ։
* 1994-1995 թթ. - Մասիսի ներքին գործերի բաժնի պետ։
* 1995-1996 թթ. - Էջմիածնի ներքին գործերի բաժնի պետ։
* 1996 թ. - Գյումրիի ներքին գործերի բաժնի պետ։
* 1996-1999 թթ. - Լոռու ներքին գործերի մարզային վարչության պետ։
* 1999-2002 թթ. - Երևանի ներքին գործերի քաղաքային վարչության պետ։
* 2002-2006 թթ. - ՀՀ Ոստիկանության Սյունիքի մարզային վարչության պետ։
* 2006 թ. դեկտեմբերի 8-ին ՀՀ կառավարության որոշմամբ նշանակվել է Հայաստանի Հանրապետության Արմավիրի մարզպետ։

## Պարգևներ և կոչումներ
* Ոստիկանության գեներալ-մայոր (2005)։
* Անանիա Շիրակացու մեդալ (2014)
* Մարտական ծառայության մեդալ։
* «Հասարակական կարգի պահպանման» մեդալ (ԽՍՀՄ)։
* «ԽՍՀՄ զինված ուժերի 70-ամյակ» հոբելյանական մեդալ։
* ՀՀ ՊՆ «Մարշալ Բաղրամյան» մեդալ։
* ՀՀ ՊՆ «Գարեգին Նժդեհ» մեդալ։
* ՀՀ ՊՆ «Անդրանիկ Օզանյան» մեդալ։
* «Արիության համար» մեդալ (ԼՂՀ)։
* Երկրապահ կամավորականների միության ոսկե հուշամեդալ։
* ՀՀ տարածքային կառավարման նախարարության ոսկե հուշամեդալ։
* Բնական և հասարակական գիտությունների Եվրոպական ակադեմիայի ակադեմիկոս։
* Եվրոպայում բնական գիտությունների ակադեմիայի պատվավոր անդամ։
* «Ֆրիտյոֆ Նանսեն» հուշամեդալ։
* «Ռուսաստանի հայերի միություն» համառուսաստանյան կազմակերպության ոսկե հուշամեդալ։
* Ոստիկանության և հասարակական անվտանգության միջազգային ասոցացիայի միջազգային կարգի շքանշան և պատվոգիր։

## Ծանոթագրություններ

Կատեգորիա:Անանիա Շիրակացու մեդալակիրներ
Կատեգորիա:Արմավիրի մարզպետներ
Կատեգորիա:ՀՀ ոստիկանության գեներալ-մայորներ
Կատեգորիա:Հայ պետական գործիչներ
Կատեգորիա:Մարտական ծառայության մեդալակիրներ
Դուկկամա

**Դուկկամա** քաղաք Ազզիի հյուսիսարևելյան շրջանում, Ճորոխ գետի ավազանում, որը Մ․թ․ա․ 14-րդ դարի վերջին պատկանում էր Հայասայի արքա Աննիասին։ Խեթերի արքա Մուրսիլի II–ը քաղաքը ենթարկել է իրեն՝ իր արշավանքի ժամանակ։ Դուկկաման Ազզի երկրի գլխավոր քաղաքներից էր։

## Օգտագործված գրականություն
* Հայ Ժողովրդի Պատմության Քրեստոմատիա, Հատոր I, էջ 12

Կատեգորիա:Խեթական թագավորություն
Կատեգորիա:Հայասա
Կատեգորիա:Հայասայի քաղաքներ
Գևորգ Եղիյան

**Գևորգ Մարուքի Եղիյան** (1914, Չոռլու, Թուրքիա- 1986, Երևան), հայ բժիշկ, դիմածնոտային վիրաբույժ։ Բժշկական գիտությունների դոկտոր (1963), պրոֆեսոր (1964)։

## Կենսագրություն
Գևորգ Եղիյանը ծնվել է Թուրքիայի Չոռլու քաղաքում։ 1938 թվականին ավարտել է Սոֆիայի համալսարանի բժշկական ֆակուլտետը։ 1939 թվականին եղել է նույն համալսարանի բժշկական ֆակուլտետի վիրաբուժության ամբիոնի ասիստենտ։

Երկրորդ համաշխարհային պատերազմի ավարտից հետո հայրենադարձել է։ 1946 թվականից եղել է Հայրենական պատերազմի հաշմանդամների բուժման համար Երևանում ստեղծված հոսպիտալի վիրաբուժական բաժանմունքի վարիչը։

1947-1956 թվականներին եղել է Երևանի վնասվածքաբանության և օրթոպեդիայի գիտահետազոտական ինստիտուտի դիմածնոտային վիրաբուժության բաժանմունքի վարիչը։ Ուսումնասիրել է վերին շրթունքի բնածին արատների կլինիկան և բուժման եղանակները։ 1953 թվականին պաշտպանել է «Վերին շրթունքի բնածին ճեղքվածքների կլինիկան և բուժումը» թեմայով թեկնածուական ատենախոսությունը։

1956-1963 թվականներին աշխատել է Երևանի բժշկական ինստիտուտում, եղել է դիմածնոտային վիրաբուժության գծով հոսպիտալային վիրաբուժության ամբիոնի դոցենտ։ Հոսպիտալային վիրաբուժության ամբիոնում աշխատելու տարիներին լայն գործունեություն է ծավալել քթի դեֆորմացիաների և արատների ուսումնասիրության ուղղությամբ՝ որոնելով վիրահատական բուժման նոր և արդյունավետ եղանակներ։

1963 թվականին պաշտպանել է «Քթի դեֆորմացիաները և դեֆեկտները ու նրանց վիրահատական բուժման եղանակները» թեմայով դոկտորական ատենախոսությունը։

1963 թվականին Բժշկական ինստիտուտի կազմում հիմնադրել և ղեկավարել է ստոմատոլոգիայի ամբիոնը, 1968-1982 թվականներին եղել է վիրաբուժական ստոմատոլոգիայի ամբիոնի վարիչ։ 1965 թվականին հրատարակել է ստոմատոլոգիայի հայերեն առաջին դասագիրքը, հեղինակ է «Վիրաբուժական ստոմատոլոգիա» ուսումնական ձեռնարկի (1967)։

Եղել է ՀՀ առողջապահության նախարարության գլխավոր ստոմատոլոգ, հանրապետության ստոմատոլոգների գիտական ընկերության նախագահ, համամիութենական ընկերության վարչության անդամ, «Ստոմատոլոգիա» հանդեսի խմբագրական կոլեգիայի անդամ։

## Երկեր
* Ատամները և բերանի խոռոչն առողջ պահելու մասին, Երևան, 1963։
* «Վիրաբուժական ստոմատոլոգիա», Երևան, 1967։

## Ծանոթագրություններ

## Արտաքին հղումներ
* Գևորգ Եղիյանի կայքը 

Կատեգորիա:Բժշկական գիտությունների դոկտորներ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Հայ վիրաբույժներ
Կատեգորիա:Սոֆիայի համալսարանի շրջանավարտներ
Կարեն Եղիյան

**Կարեն Արամի Եղիյան** (), հայ ֆիզիկոս։ Ֆիզիկամաթեմատիկական գիտությունների դոկտոր (1984)։

## Կենսագրություն
1957 թվականին ավարտել է Մոսկվայի ճարտարագիտաֆիզիկական ինստիտուտը։ 1978-1990 թվականներին եղել է Երևանի մաթեմատիկական մեքենաների գիտահետազոտական ինստիտուտի գլխավոր տեխնոլոգ, կոմպլեքսային բաժանմունքի պետ։

Աշխատանքները վերաբերում են ինտեգրալային միկրոէլեկտրոնային, ռադիոէլեկտրոնային սարքավորումների տեխնոլոգիական ֆիզիկական, էլեկտրոնային և այլ բաղադրիչների փոխհարաբերությունների, միկրոէլեկտրոնային նոր սարքավորումների տեխնոլոգիական շարժընթացների մշակման հարցերին։

## Ծանոթագրություններ

Կատեգորիա:Հայ ֆիզիկոսներ
Կատեգորիա:1934 ծնունդներ
Կատեգորիա:Օգոստոսի 17 ծնունդներ
Կատեգորիա:Ֆիզիկամաթեմատիկական գիտությունների դոկտորներ
Լի Կի Հոն

**Լի Կի Հոն** (անգլ.՝ Lee Ki Hong, հանգըլ՝  이기홍, ), ամերիկացի դերասան կորեական ծագումով։ Հայտնի է դարձել «Լաբիրինթոսում վազողը» և «Լաբիրինթոսում վազողը։ Փորձություն կրակով» ֆիլմերի *Մինհոյի* դերի շնորհիվ։

## Կենսագրություն
Լի Կի Հոնը ծնվել է 1986 թվականի սեպտեմբերի 30-ին Հարավային Կորեայի մայրաքաղաք Սեուլում։ 6 տարեկան հասակում ընտանիքով տեղափոխվել են Նոր Զելանդիա, Օքլենդ։ Հենց Օքլենդում էլ նա սկսում է ինքնուս անգլերեն սովորել։ 8 տարեկան հասակում ընտանիքով տեղափոխվում են Լոս Անջելես։

Լի Կի Հոնը բարձրագույն կրթություն է ստացել Բերկլի քաղաքի Կալիֆոռնիա համալսարանում (2004-2008 թվականներ)։ Համալսարանն ավարտելուց հետո, որոշ ժամանակ ծնողների հետ աշխատել է ռեստորանում։ Դեռևս դպրոցում նա հետաքրքրվում էր թատրոնով և կինոյով։ Եվ որոշում է սկսել դերասանի կարիերան։

## Անձնական կյանք
2015 թվականի մարտի 7-ին Լի Կի Հոնը ամուսնացել է Հեյունգ Չոիի հետ։

## Ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Կորեացի դերասաններ
Կատեգորիա:Կորեացի կինոդերասաններ
Սելևկյան տերություն

**Սելևկյանների կայսրություն** (, *Basileía tōn Seleukidōn*), Հելլենական պետություն, որը ղեկավարել է Սելևկյանների տոհմը մ.թ.ա. 312 թվականից մինչև մ.թ.ա. 63 թվականը։ Այն հիմնադրել է Սելևկիոս I-ը Մակեդոնական կայսրության փլուզումից հետո։ Սելևկիոսը մեկնեց Բաբելոն և այնտեղից հավաքելով կողմնակիցներ սկսեց հավակնել Ալեքսանդր Մակեդոնացու մերձավոր արևելյան տարածքներին։ Իր հզորության գագաթնակետին նրա տիրապետության տակ ընկան կենտրոնական Անատոլիան, Պարսկաստանը, Լևանտը, Միջագետքը և այժմյան Քուվեյթը, Աֆղանստանը և Պակիստանի ու Թուրքմենստանի մի մասը։

Սելևկյանների կայրությունը իր ժամանակաշրջանի հիմնական հելլենական մշակույթի կենտրոնն էր, որտեղ կենտրոնացել էին հունական քաղաքական էլիտան։ Հույն ժողովուրդը սկսեց արտագաղթել բուն Հունաստանից դեպի Սելևկյանների կայսրություն։ Սելևկյանների առաջխաղացումն Անատոլիայից մինչև Հունաստան կանգնեցրեցին միայն հռոմեացիները։ Նրանց փորձերը պարտության մատնելու իրենց վաղեմի թշնամի Պտղոմեոսյան Եգիպտոսին ձախողվեցին, քանի որ վերջիններիս օգնեցին հռոմեացիները։ Հակամարտության մեջ մտնելով Մաուրյա կայսրության առաջնորդ Չանդրագուպտա Մաուրյայի հետ՝ Սելևկյանները մի քանի պարտությունից հետո ստիպված հաշտություն կնքեցին՝ զիջելով ընդարձակ տարածքներ Մաուրյայի, այդ թվում Հնդկաստանի արևմուտքը, Հինդու Կուշը, ներկայիս Աֆղանստանը, Բալոչիստանը, ներկայիս Պակիստանը և կնության տվեց իր աղջկան Մաուրյային։ Կայսրության արևելյան տարածքների մեծ մասը գրավեցին պարթևները Միհրդատ Ա Պարթևի գլխավորությամբ մ.թ.ա. երկրորդ դարի կեսերին, սակայն Սելևկյան արքաները շարունակեցին կառավարել Սիրիայում մինչև Մեծ Հայքի թագավոր Տիգրան Մեծը վերջնականապես գրավեց Սելևկյանների վերջին տարածքները։

## Պատմություն
### Մակեդոնացու կայսրության մասնատում

Ալեքսանդր Մակեդոնացին գրավեց Պարսկական կայսրությունը Աքամենյան տոհմի վերջին արքա Դարեհ III-ի գլխավորությամբ, սակայն նրա կայսրությունը կարճ կյանք ունեցավ։ Մակեդոնացին մահացավ երիտասարդ մ. թ. ա. 323 թվականին՝ թողնելով հսկայական կայսրությունը կիսահելլենական մշակույթով։ Կայսրության կառավարումը հանձնվեց Ալեքսանդրի զորավար Պերդիկային, իսկ տարածքները բաժանվեցին նրա զորավարների միջև, որպես սատրապություններ։

### Սելևկյանների հզորացում
Ալեքսանդրի զորավարները (Դիադոքոսները) սկսեցին պայքարել կայսրության տարածքների համար։ Պտղոմեոսը, ով Մակեդոնացու մտերիմ զորավարներից էր և Եգիպտոսի սատրապը, առաջինն էր, ով ներդրեց նոր համակարգը, ինչը բերեց Պերդիկասի վախճանին։ Պտղոմեոսի ապստամբության զղարդյունքում կայրությունը նոր բաժանման ենթարկվեց։ Սելևկիոս I-ը, ով Պերդիկասից հետո կայսրության զորքերի գլխավոր հրամանատարն էր մեկնեց Բաբելոն, որտեղից սկսեց հավակնել կայսրության հիմնական տարածներին։ Սելևկիոսը մ. թ. ա. 312 թվականին հիմնեց Սելևկյանների կայսրությունը, նա տիրացավ ոչ միայն Բաբելոնին, այլ Մակեդոնացու կայսրության մեծ մասին։

## Ծանոթագրություններ

Կատեգորիա:Արևմտյան Ասիայի նախկին թագավորություններ
Կատեգորիա:Արևմտյան Ասիայի նախկին պետություններ
Կատեգորիա:Արևմտյան Ասիայի պատմություն
Կատեգորիա:Թուրքիայի պատմություն
Կատեգորիա:Իրանի անտիկ պատմություն
Կատեգորիա:Հին աշխարհի պատմական երկրներ
Կատեգորիա:Մերձավոր Արևելքի պատմական պետություններ
Քարեն Ալեն

**Քարեն Ալեն** (, ), ամերիկացի դերասանուհի, Ինդիանա Ջոնսի արկածների մասին ֆիլմերում Մերիոն Ռեյվենվուդի դերակատարը։

## Կենսագրություն
Ալենը ծնվել է Իլինոյս նահանգի Քերոլթոն քաղաքում, ուսուցչուհի Ռատրիսիա Հոուելի և ՀՖԲ-ի գործակալ Քերոլ Թոմփսոն Ալենի ընտանիքում։ Նա իր կյանքի առաջին 10 տարին անցկացրել է ճանապարհորդելով երկրում իր ծնողների և երկու քույրերի հետ։ *DuVal Senior High School* դպրոցը Մերիլենդում ավարտելուց հետո, ապագա դերասանուհին տեղափոխվում է Նյու Յորք, որտեղ ուսումնասիրում է արվեստ և դիզայն *Fashion Institute of Technology*-ում։ Նաև հաճախել է Մերիլենդի համալսարան և ժամանակ է անցկացրել ճանապարհորդելով Հարավային և Կենտրոնական Ամերիկայում։ 1974 թվականին Ալենը միացել է թատերական խմբի, իսկ երեք տարի անց վերադարձել է Նյու Յորք, որպեսզի սկսի սովորել Լի Ստրասբերգի Թատերական ինստիտուտում։

### Կարիերա
left|180px|thumb|Ալենը 2006 թվականին
1978 թվականին կայացել է Ալենի դեբյուտը «Գազանանոց» ֆիլմում, իսկ 1981 թվականին Սթիվեն Սփիլբերգի «Ինդիանա Ջոնս։ Կորուսյալ տապանը որոնելիս» ֆիլմում դերը դերասանուհուն բերում հաղթանակ «Սատուրն» մրցանակաբաշխությանը «Լավագույն դերասանուհի» կատեգորիայում։

1982 թվականին Ալենը առաջին անգամ խաղացել է Բրոդվեյի թատրոնում, Ուիլյամ Գիբսոնի «Երկուշաբթի հրաշքից հետո» պիեսում։ Մի քանի փոքր դերերից դերերից հետո 1984 թվականին նա նկարահանվում է գիտաֆանտաստիկ «Մարդը աստղից» ֆիլմում՝ խաղալով գլխավոր դերերից մեկը Ջեֆ Բրիջեսի հետ։ Ջենի Հեյդենի դերի համար Ալենը առաջադրվում է «Սատուրն» մրցանակի։

Ընդմիջումից հետո, որի ընթացքում դերասանուհին խաղացել է հիմնականում բեմում, 1987 թվականին նա մասնակցում է Թենեսի Ուիլյամսի «Ապակե գազանանոց» պիեսի կինոտարբերակում, որի ռեժիսորը Փոլ Նյումանն էր, իսկ գլխավոր դերերում էին Ջոն Մալկովիչը և Ջոան Վուդվարդը։ Մեկ տարի անց խաղում է Բիլ Մյուրեյի հերոսի ընկերուհու դերը «Նոր սուրբծննդյան հեքիաթ» ֆիլմում։

2000 թվականին Քարեն Ալենը նկարահանվում է «Օրենք և կարգ. Հատուկ կորպուս» սերիալի երկրորդ սեզոնի 21-րդ սերիայում։

2008 թվականին Ալենը կրկին վերադառնում է էկրաններ Ինդիանա Ջոնսի ընկերուհու դերում, «Ինդիանա Ջոնսը և բյուրեղապակյա գանգերի թագավորությունը» ֆիլմում։

### Անձնական կյանքը
1989 թվականին Ալենը ամուսնացել է ամերիկացի դերասան Կեյլ Բրաունիի հետ, ում հետ խաղացել է «Մրցակից» ֆիլմում։ 1990 թվականին զույգն ունեցել է որդի՝ Նիկոլասը, իսկ 1998 թվականին Ալենը և Բրաունին ամուսնալուծվել են։

Որդու ծնունդից հետո դերասանուհին կենտրոնացած է եղել նրա դաստիարակության վրա և հայտնվել է միայն փոքր դերերում։

## Ֆիլմագրություն

## Ծանոթագրություններ

## Արտաքին հղումներ
* «Karen Allen — Fiber Arts»

Կատեգորիա:Հոկտեմբերի 5 ծնունդներ
Կատեգորիա:1951 ծնունդներ
Կատեգորիա:Ամերիկացի կինոդերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Ջորջ Վաշինգտոն համալսարանի շրջանավարտներ
Կատեգորիա:Մերիլենդի համալսարանի շրջանավարտներ
Կատեգորիա:Դերասանուհիներ այբբենական կարգով
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
2 Phones

«**2 Phones**» (կամ «**Two Phones**»), ամերիկացի ռեփեր Քևին Գեյթսի երգը։ Այն որպես սինգլ թողարկվել է 2015 թվականի նոյեմբերի 5-ին և ընդգրկվել է Գեյթսի «Islah» անվանումը կրող առաջին ալբոմում, որը թողարկվել է 2016 թվականի հունվարին։

## Տեսահոլովակ
Երգի տեսահոլովակը, որի ռեժիսորն է Ջոն Ջեյը, ներկայացվել է 2016 թվականի հունվարի 1-ին Գեյթսի ՅուԹյուբի ալիքում։

## Ծանոթագրություններ

## Արտաքին հղումներ
*Երգի տեսահոլովակը ՅուԹյուբ վիդեոհոսթինգում
*Երգի տեքստը  MetroLyrics կայքում

Կատեգորիա:2015 երգեր
Կատեգորիա:2015 սինգլներ
Տիգրան Եսայան (այլ կիրառումներ)

**Տիգրան Եսայան** անունը կարող է վերաբերել հետևյալ անձանց.

* Տիգրան Եսայան (նկարիչ) (1874 - 1921), հայ նկարիչ։
* Տիգրան Եսայան (ֆուտբոլիստ) (1972), հայ ֆուտբոլիստ՝ հարձակվող։
Նկարված մուլտիպլիկացիա

**Նկարված մուլտիպլիկացիա**, մուլտիպլիկացիայի տեխնոլոգիա, որը հիմնված է իրարից քիչ տարբերվող երկչափ պատկերների կադրային նկարահանումների վրա։ Այն առաջացել է 19-րդ դարի վերջին և 20-րդ դարի սկզբին։
[մինի|աջից|Ակրիլային [ներկերով նկարված նկարը]]
thumb|«Ինչպես են ստեղծվել անիմացիոն մուլտֆիլմերը» (1919)

## Պատմություն
Նկարված մուլտիպլիկացիան առաջացել է 19-րդ դարի վերջին և 20-րդ դարի սկզբին։

Սկզբում բոլոր կադրերը նկարվում էին լիարժեք և առանձին-առանձին, որը շատ աշխատատար էր և մեծ ժամանակ էր խլում նաև նկարիչների մի ամբողջ կոլեկտիվից։

Այնուհետև հորինվեց օբեյկտների նկարման մի այլ տարբերակ։ Կերպարներն ու տեսարանները նկարվում էին թափանցիկ թիթեղների վրա, որոնք դրվում էին իրար վրա։ Առաջին շերտի վրա կարելի էր տեղավորել ետին պլանը, երկրորդի վրա՝ կերպարների մարմնի անշարժ մասերը, իսկ երրորդի՝ շարժական և այդպես շարունակ։ Այն նկատելիորեն կրճատում էր աշխատատարությունը, քանի որ յուրաքանչյուր կադր զրոյից չէր նկարվում։ Այս տեխնիկան կոչվեց շերտային, որն առաջին անգամ օգտագործեց Ուոլտ Դիսնեյը։

Նկարված մուլտիպլիկացիայի առավելությունն իր տեխնիկական պարզությունն է (վատագույն դեպքում հերիք է նաև նկարների ցուցադրությունն ըստ հերթականության, չի օգտագործվում նույնիսկ կինոսարքավորում)։ Հենց այդ պատճառով առաջին մուլտիպլիկացիոն ֆիլմերը նկարված էին և հայտվում էին մինչ կինեմատոգրաֆի հայտագործումը։ 1977 թվականի հուլիսի 20-ին, Էմիլ Ռեյնոն ցուցադրեց, իսկ օգոստոսի 30-ին արտոնագրեց իր ապարատը՝ պրաքսինոսկոպը։ Հենց այդ օրն էլ համարվում է մուլտիպլիկացիայի ծնունդը։

մինի|աջից|Նկարված մուլտիպլիկացիայի տեսախցիկը
Ինչպես նաև նկարված մուլտիպլիկացիան հեշտությամբ բաժանում է մուլտիպլիկատորների աշխատանքը և ստեղծում «կոնվեյեր», որի ամենատիպիկ ներկայացուցիչը Ուոլթ Դիսնեյի մուլտիպլիկացիան է։ Դրա օգտագործմամբ կարելի է հասնել ռեալիստականության տարբեր աստիճանների՝ Զագրեբական դպրոցի գրոտեսկային շարժից, մինչև Պետրովի հիպերռեալիստականության։

Բացի այդ, 24-ֆազանոց մուլտֆիլմի լիարժեք ստեղծման աշխատանքը շատ երկար և աշխատատար էր, այդ պատճառով հետպատերազմական շրջանում այն ենթարկվեց «կրճատման», որի ժամանակ 1 վայրկյանի ընթացքում տեղի էր ունենում ընդամենը 4 կադրի փոփոխություն։

1900-1907 թվականներին ամերիկացի Ջեյմս Սթյուարտ Բլեքթոնը նկարահանեց «Կախարդված նկար», «Ծիծաղելի դեմքերի կոմիկական փուլեր» և «Ուրվականներով հյուրանոցը» կարճամետրաժ մուլտիպլիկացիոն կինոնկարները։

Ներկայիս պահին նկարված ֆիլմերի մեծամասնությունն արտադրվում են Ճապոնիայում (տե՛ս Անիմե)։ Ուլոթ Դիսնեյի ստուդիաները կամ փակված են, կամ էլ անցել են 3D-տեխնոլոգիային։ Բայց մուլտսերիալների մեծ մասը դեռևս շարունակում են ստեղծվել այս տեխնոլոգիայով։

## Տես նաև
* Ուոլտ Դիսնեյ
* Անիմե
* Նկարներով պատմություններ

## Ծանոթագրություններ

## Արտաքին հղումներ
* Ուոլտ Դիսնեյ ընկերության պաշտոնական կայքը

Կատեգորիա:Կինեմատոգրաֆիա
Կատեգորիա:Մուլտիպլիկացիա
Կատեգորիա:Նկարչություն
Դյուլմեն

**Դյուլմեն** (), Գերմանիայում գտնվող քաղաք, մտնում է Հյուսիսային Հռենոս-Վեսթֆալիա երկրամասի կազմի մեջ։

Ենթարկվում է Գերմանիայի Մյունստեր վարչական կենտրոնին։ Մտնում է Կոսֆոլդ շրջանի կազմի մեջ։ Բնակչությունը 2010 թվականի դեկտեմբերի 31-ի տվյալներով կազմում է 46 762 մարդ։ Տարածքը կազմում է 184,49 կմ²։ Քաղաքի պաշտոնական ծածկագիրն է *05 5 58 016*։

Քաղաքը բաժանված է յոթ քաղաքական շրջանների։

## Քույր քաղաքներ
*  Շառլվիլլ-Մեզյեր, Ֆրանսիա (1963)
*  Ֆերբեռլին, Գերմանիա (1990)

## Ծանոթագրություններ

## Աղբյուրներ
* Official site 
* Sommer in Dülmen  
* Winter in Dülmen  
* Heimatverein Dülmen e.V. 
* Local radiostation 
* Local merchant community 

Կատեգորիա:Գերմանիայի քաղաքներ
Simple like a Flower

«**Simple Like A Flower**», գերմանահայ երգչուհի և մոդել Իվետա Մուկուչյանյի սինգլը։ Երաժշտության և բառերի հեղինակը Իվետա Մուկուչյանն է։ Պրեմիերան եղել է 2015 թվականի հոկտեմբերի 2-ին։ ՅուԹյուբում երգն ունի 500,000-ից ավել դիտում։ Երգի տեսահոլովակը նկարահանվել է *"The Grand" Berlin* հյուրանոցում։ Տեսահոլովակը նկարահանել է գերմանացի ռեժիսոր Սիլվիո Ռոսենտալը։

## Ծանոթագրություններ

## Արտաքին հղումներ
* Երգի տեսահոլովակը ՅուԹուբում
* Երգի բառերը musixmatch.com-ում
* Տեսահոլովակի նկարահանման վայրը 

Կատեգորիա:2015 սինգլներ
Կատեգորիա:Իվետա Մուկուչյանի երգեր
Յոզեֆ Գրուբեր

**Յոզեֆ Գրուբեր** (, ), ավստրիացի նախկին ֆուտբոլիստ և ֆուտբոլային մարզիչ։

Իր ներկայիս համբավը վաստակել է Նիդերլանդներում ապրած տարիներին՝ լինելով «ԴՎՍ», «ԴՈՒՍ», «Այաքս Ամստերդամ», «Վենլո» ֆուտբոլային ակումբների գլխավոր մարզիչը։

Նրա գլխավորած ֆուտբոլային ակումբը՝ «ԴՈՒՍ»-ը, 1957-1958 թվականների մրցաշրջանում դարձել է Նիդերլանդների չեմպիոն։

1967 թվականից իր ֆուտբոլային մարզչի կարիերան շարունակել է Ամերիկայի Միացյալ Նահանգներում` «Ֆանթոմս» ֆուտբոլային ակումբում։

## Կենսագրություն
Յոզեֆ Գրուբերը առավել հայտնի էր որպես Պեպի Գրուբեր։ Ծնվել է 1921 թվականի մայիսի 4-ին Ավստրիայի Վիեննա քաղաքում։ 1954 թվականին սկսել է իր մարզչական կարիերան Նիդերլանդներում` հոլանդաբնակ Արնհեմ քաղաքը ներկայացնող «Վինես» ֆուտբոլային ակումբում։

Երեք մրցաշրջանում Յոզեֆը կարողանում է ակումբը դարձնել հոլանդական առաջին դիվիզիոնի անդամ։

Որպես ֆուտբոլային մարզիչ, Յոզեֆը 1956 թվականի օգոստոսին երկրորդ անգամ զբաղեցրել է հոլանդական թիմի գլխավոր մարզչի պաշտոնը։ 1957 թվականին Յոզեֆը լքել է «Վիտես» ֆուտբոլային ակումբը և զբաղեցրել է «Ուտրեխտ» ֆուտբոլային ակումբի մարզչի պաշտոնը։

Առաջին մրցաշրջանում իսկ ակումբը հաղթել է Նիդերլանդների չեմպիոնի տիտղոսը։

1962 թվականից Յոզեֆ Գրուբերը գլխավորել է հոլանդական Ամստերդամ քաղաքը ներկայացնող «Այաքս» ֆուտբոլային ակումբը։ 1962-1963 թվականներին թիմը զբաղեցրել է Նիդերլանդների գավաթի երկրորդ տեղը՝ դառնալով Հոլանդիայի փոխչեմպիոն։ Առաջատարը ՊՍՎ-ն էր։
 
Ֆուտբոլային մարզչի պաշտոնը կարիերան ավարտել է 1966 թվականին։

## Ծանոթագրություններ

Կատեգորիա:Ավստրիացի ֆուտբոլային մարզիչներ
Կատեգորիա:Ավստրիացի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Կարակոլ Տելեվիսիոն

**Կարակոլ Տելեվիսիոն** (), կոլումբիական հեռուստաալիք։ Սկսել է հեռարձակումը 1998 թվականի հուլիսի 10-ին։

## Ծրագրեր
### Նորություններ
* «Noticias Caracol»
* « Día a día»

### Մատյան
* «La finca de hoy»

### Խաղային շոու
* «Tu cara me suena (Colombia)»

### Մուլտֆիլմեր
* |ԱՄՆ]] «Պակմանը ուրվականների աշխարհում» (անգլ.&nbsp;*<span lang="en">Pac-Man and the Ghostly Adventures</span>*)
* |ԱՄՆ]] «Սիմպսոններ» (անգլ.&nbsp;*<span lang="en">The Simpsons</span>*)

### ժուռնալիստիկա
* «Séptimo día»

### բազմազանություն
* «Entre ojos»

### Հեռուստասերիալներ
* «Ձեր ստերեո ձայնը» - 2006 թ
* El cartel de los sapos -«Կարտել» 2008 թ
* «Կախարդուհին» - 2011 թ
* «Էսկոբար, չարիքի տիրակալը» (իսպ.&nbsp;*Escobar, el patrón del mal*) - 2012 թ
* «Ազատության ձայնը» (իսպ.&nbsp;*La ronca de oro*) - 2014 թ.
* «Էսմերալդները» - 2015
* Թուրքիա «Էզել թուրք. Ezel)
* ԱՄՆ]] «Դրախտի տիրակալը» (իսպ.&nbsp;*El señor de los cielos*)

### Տելենովելներ
* «Գաղտնի Կիրք» (իսպ.&nbsp;*Pasión de gavilanes*) - 2003-2004 թ.
* «Զոռո,թուր և վարդ(&nbsp;*Zorro, la espada y la rosa*)
* «Նոր հարուստ,նոր աղքատ» (իսպ.&nbsp;*Nuevo rico, nuevo pobre*) - 2007-2008 թ.
* «Դժբախտ Գեղեցկուհին(&nbsp;*Bella calamidades*) - 2009-2010 թթ.
* «անգլերենի ուսուցիչը» - 2011 թ.
* «Քարտուղարը» - 2011-2012 թթ.
* «Որտեղ է գրողը տանի Ումանյան»2012-2013 թթ.
* «Սկեսուրը» - 2014 թ.
* «Սև այրի կինը» (Իսպ.*La viuda negra*) - 2014-2015 թթ.

## Ալիքը ըստ 2012-2015 թթ.

File:Logocaracol2013.svg|2012-2015 թթ.
File:Caracol Televisión logo.svg|Սկսած 2019 թ.ից


## Նշումներ




## Ծանոթագրություններ

## Էջեր
* Պաշտոնական էջը ալիքի(իսպ.)

Կատեգորիա:Իսպանալեզու հեռուստաալիքներ
Կատեգորիա:Կոլումբիական հեռուստաընկերություններ
Կատեգորիա:Հեռուստաընկերություններ այբբենական կարգով